Teie viimane kireobjekt osutus ebahuvitavamaks kui eelviimane? Iga nädal geniaalseid bände ega plaate ei sünni. KC teine plaaditäide on kindlam investeering kui mõne "tulevikulootuse" oma.
Debüüdil nad mitte ainult ei ennustanud rahutusi, vaid põhjustasid neid angloameerika moodsa retroroki sektorites. On küpsuseksami aeg ja noored ebasõbralikud britid on järjega puhtalt toime tulnud.
Moodsa aja Madness on aastal 2007 tehniliselt rohkem moodsa aja Blur, ÜK kultuuriautonoomia järjepidevuse kehastus nii või naa. Normaalne areng professionaalses võtmes, kuid ma ei leidnud ettekäändeid KC uut plaati ribadeks kuulata, kuigi selleks CDsid tarvitatakse. Võib-olla aeg parandab? Nüüd ja praegu julgen soovitada ettevaatlikku lähenemist. See pole valik hea ja halva vahel - tugev või väga tugev on ainukesed võimalused.